# Alan Parkinson

Alan Parkinson (Darlington, 29 de juliol de 1949) és un fotògraf i un artista conceptual anglès que viu a Gex (França) i que té un taller a Nottingham. És conegut pels seus luminaria, una forma d'art conceptual o d'arquitectura portàtil, feta d'estructures efímeres de fulles d'un plàstic especial i dins de les quals el visitant pot caminar. La fabricació demana molt de mà d'obra i hi implica persones amb trastorns d'aprenentatge. El 2012, vint anys després de crear el taller Architects of Air, ja havia participat en més de cinc-cents exposicions arreu al món.

## Història

Va estudiar a la Universitat de Nottingham Trent. De 1981 a 1985 va ensenyar l'art de la fotografia i del film. A partir d'una experiència de reinserció amb delinqüents que construïen joguines inflables, a la primeria dels anys 1980 va començar a experimentar amb escultures pneumàtiques, després d'observar i analitzar les febleses d'aitals estructures. Li semblava que els nens s'excitaven massa en els castells inflables tradicionals i va començar estudiar estructures que al contrari havien de portar assossec. S'hi inspira de formes de l'arquitectura gòtica i islàmica i de les concepcions orgàniques de l'arquitectura de Frei Otto i d'Antoni Gaudí i Cornet. El 1992 Alan Parkinson va crear la societat Architects of Air que ocupa un taller a una antiga fàbrica de tèxtil a Nottingham. Durant l'hivern, s'hi assemblen les noves estructures. El 2010 tenia sis luminaria que giraven arreu al món.
Dins de les estructures, anomenades luminarium, Alan Parkinson juga amb la transparència de la llum natural a través de les fulles de plàstica opaca de diversos colors.
La vida útil d'una escultura luminaria és d'uns dos-cents dies. És per essència un art efímer que ningú pot posseir sinó als seus records. Segons l'esculptor txec Jatin Kronz «Un ‘luminari’ respon a una necessitat humana, un espai a mig camí entre una catedral i una matriu.»
En la història anecdòtica es recorda la visita de la model Naomi Campbell, que volia visitar un Luminarium sense treure els talons d'agulla.

## Obres destacades

* Eggopolis (1990-1997): la primera estructura pneumàtica d'un 518 m² a la qual el públic podia entrar. Va concebre l'estructura com un teatre temporani per a una obra teatral amb persones amb discapacitat. Eggopolis va girar a Anglaterra, va ser instal·lat al festival de teatre d'Edimburg i a Singapur.
* Meggopolis (1995): una segona estructura major, inaugurada a Calgary (Canadà) que va fer una gira als Estats Units i el Canadà.
* Arcazaar (2001) a l'exposició Deu segles d'arquitectura a Praga
* L'snub icosidodecahedron (‘gran icosidodecàedre xato’) (2005)
* Levity II (2005): inaugurada a Baile Átha Cliath i Levity III (2010)
* Terceradix (2022) Luminari creat per celebrar els trenta anys
* Arborialis (2023) exposat entre d'altres al Barcelona Festival d'arts lumíniques

## Referències

* 1 2 «Alan Parkinson» (en anglès). The King Abdulaziz Center for World Culture (Ithra). [Consulta: 10 setembre 2023].
* ↑ Kronenburg, Robert. Portable Architecture (en anglès). Routledge, 2007-06-07, p. 18. ISBN 978-1-136-37308-4.
* 1 2 3 «Luminaria - Outdoor Art Installations» (en anglès). H2G2. BBC, 31-08-2010.
* 1 2 3 Stoneman, Aly. «Interview: Architects of Air» (en anglès). Leftlion. Nottingham Culture, 06-05-2011. [Consulta: 10 setembre 2023].
* ↑ S.K.. «Luftarchitekturen [Arquitectura d'aire]» (en alemany). Deutsche BauZeitschrift, 2012. [Consulta: 10 setembre 2023].
* 1 2 Nair, Shraddha «Immersive structures by Architects of Air provide transformational experience». Stir World, 11-03-2020.
* 1 2 Dowell, William «Must see: Air castles for adults (and kids too) [Heu de visitar: castell inflables per a adults (i nens també)]» (en anglès). The World, 07-07-2012.
* 1 2 Buchanan, Jill «Falkirk Helix Park: Terceradix is a maze with a difference» (en anglès). The Falkirk Herald, 07-08-2023.
* 1 2 «Arborialis». Ajuntament de Barcelona, 2023. [Consulta: 10 setembre 2023].
* ↑ «Architects of Air» (en anglès). XTRAX. [Consulta: 10 setembre 2023].
* ↑ Dubin, Zan «Imagine a Meggopolis: Maze-Like Structure Will Be Featured in Arts for Youth Celebration» (en anglès). Los Angeles Times, 06-03-1996.
* ↑ «Praga suma un "luminarium" a sus innumerables atractivos» (en castellà). Radio Prague International, 30-05-2001. [Consulta: 10 setembre 2023].
* ↑ «Les onze propostes del Llum BCN 2023 que no podeu passar per alt». VilaWeb, 03-02-2023.
* ↑ Ribas Tur, Antoni «Els imperdibles del festival Llum BCN 2023». Ara, 01-02-2023.

## Bibliografia

* Andrew, Mitchelson. The Most Beautiful: 20 Years of Architects of Air (en anglès), 2013, p. 148. ISBN 9780957509108.
* Estany, Ramon «Arquitectes de l'aire projecten ubicar a Solsona una innovadora estructura inflable». Nació Digital, 02-10-2014.

## Enllaços externs

* Architects of air - Lloc web oficial
* Parkinson, Alan. «Luminarium» (vídeo).